  Наталья Тетерина Тудвулы дасяськон улсын Пичи Пурга ёросын котькуд ар нимысьтыз саклык висъяське Кузьминка (Яган) черкогуртлы но бадӟым тыметъёслы. Со сярысь ивортодэтъя «Удмуртия» агентстволы ёрос администрациысь Граждан обороная но шимучырёсъя ёзэтлэн кивалтӥсез Вадим Меркушев вераз. Солэн кылъёсызъя, тулыс Кузьминка вӧзысь Кечешур, Посьтол но Ӧӵ шуръёслэн огазеяськон интыязы ву ярдурысьтыз потэ но котырысь юртъёсы пыроз шуыса кышкытлык вань. Ӧӵ шурын ву 5 метрлы ӝутскиз ке, Кузьминкаын 78 юртъер ву улэ шедёз, со пӧлын трос патеръем 16 юрт. Со 174 адями Вадим Меркушев, Пичи Пурга ёрос администрациысь Граждан обороная но шимучыръёсъя ёзэтлэн кивалтӥсез   Гидрометцентрлэсь сётэтъёссэ учконо ке, туэ югдур азьвыл аръёслэсь секытгес луыны кулэ ӧвӧл, шуиз Вадим Меркушев. Тросэз лымыын вулэн мындалаеныз, музъемлэн кынмеменыз но омырлэн температураеныз герӟаськемын. Али чакланъёсъя, туэ вулэн ӝуждалаез кӧнялы ке улӥынгес луоз. Кызьы вераз граждан обороная но шимучыръёсъя ёзэтлэн кивалтӥсез, ву 5 метрлы ӝутскиз ке но, со юрт котыръёсы гинэ — мунчое, гулбече, лапасэ — пыроз. Коркаос улыны ярамон кылёзы, соин ик калыкез кытчы ке поттыны кулэ уз луы. Ми дасям огдырлы ветлон тротуаръёс, соос вулэсь ӝужытэсьгес. Ми соосты сюрес дорысен улон интыос доры пуктӥськом. <…> Юртъёсын улыны яра Вадим Меркушев, Пичи Пурга ёрос администрациысь Граждан обороная но шимучыръёсъя ёзэтлэн кивалтӥсезВадим Меркушев верамъя, али ӧнерчиос тудвулы дасясько. Матысь дыре Кузьминкаын ӝог ӝутӥськись ёзэсэн дышетонъёс радъяськозы, ивортон ёзэсъёсты эскерозы но калыкен пумиськонъёс ортчытозы. Эшшо огпол тодазы вайытом, асьсэос но мед дасяськозы шуыса. Нырысь ик гуосысьтызы картофказэс, сылалтэмъёссэс ву тудӟонозь мед ӝутозы Вадим Меркушев, Пичи Пурга ёрос администрациысь Граждан оборона но шимучыръёсъя ёзэтлэн кивалтӥсезСо сяна, тудву дыръя тыметъёсын вулэсь ӝуждалазэ чаклалозы. 25-тӥ южтолэзе 5 гектарлэсь бадӟымъёссэгес тыметъёсты — Брангуртысь но Норьяысь — одӥг метрлы лэзёзы, шуиз шимучыръёсъя ёзэтлэн кивалтӥсез. Тодэ вайытом, 5-тӥ южтолэзе элькун тӧро дорын ортчем кенешонын Россиысь МЧС-лэн элькунъя Валтӥсь управлениезлэн кивалтӥсез Пётр Фомин ивортӥз туэ Удмуртиез секыт тудву возьма шуыса. Тегъёс: Удмуртия ПичиПурга тудву Мерлык  